paragraph_text: mini|300px|[[Zigurat u Mariju.]] mini|desno|250px|Kraljevstva na Eufratu i Tigrisu 1770. pr. Kr.  Mari (klinopis 𒈠𒌷𒆠, ma-ri<sup>ki</sup>) je drevni semitski grad-država u današnjoj Siriji,na mjestu današnjeg Tell Haririja (Tall al – Haririja) s desne obale Eufrata, u sredini njegova toka; 240 km uzvodno od Babilona, 11 kilometara sjeverozapadno od Abu Kamala i oko 120 kilometara jugoistočno od Deir ez-Zora. Grad je izgrađen prema planu usred trgovačkih putova duž Eufrata. Bio je posrednik između Sumera na jugu i Eblaitskog kraljevstva i Levanta na zapadu.